Kaip naujienos formuoja mūsų supratimą apie pasaulį?
Štai toks yra pasaulis, kai į jį žiūrime geografiniu požiūriu.
O štai toks yra pasaulis, kokį jį regi amerikiečiai.
Šis žemėlapis (plojimai) ...šis žemėlapis rodo, kiek laiko
JAV tinklo ir kabelinių televizijų žiniose buvo skirta naujienoms iš tam tikrų šalių.
Tai yra 2007-ųjų vasario duomenys (prieš metus).
Tai mėnuo, kai Šiaurės Korėja sutiko išmontuoti savo branduolinius įrenginius.
Tą mėnesį Indonezijoje buvo didžiulis potvynis.
Paryžiuje Tarptautinė klimato kaitos komisija (IPCC) paskelbė studiją, kuri patvirtino, kad žmogaus veikla prisideda prie globalinio atšilimo.
Naujienų sraute JAV vidaus įvykiai sudarė 79 procentus visų naujienų.
Išimkime JAV naujienas ir pažiūrėkime, kas sudaro likusius 21 procentą naujienų.
Matome Iraką - štai tas didelis žalias plotas - ir dar šį bei tą.
Pavyzdžiui, bendras naujienų kiekis iš Rusijos, Kinijos ir Indijos sudarė tik 1 procentą.
Išanalizavus visas naujienas ir iš jų pašalinus tik vieną -
pasaulis atrodo štai taip.
Kokia toji naujiena? Anos Nikolės Smit (Anna Nicole Smith) mirtis.
Ši naujiena užgožė visas šalis, išskyrus Iraką;
pranešimams apie ją buvo skirta 10 kartų daugiau laiko, negu IPCC pranešimams.
Reiškiniams būdingas pasikartojimas -
kaip žinome, vėliau gana daug dėmesio buvo skirta Britnei (Britney).
Tad kodėl apie pasaulį mes nesužinome daugiau?
Viena priežastis yra ta, kad naujienų tarnybos sumažino savo skyrių užsienyje skaičių per pusę.
Išskyrus tai, kad ABC paliko po vieną darbuotoją Nairobyje, Naujajame Delyje ir Mumbajuje,
kitų naujienų tarnybų skyrių nėra visoje Afrikoje, Indijoje ar Pietų Amerikoje -
kraštuose, kuriuose gyvena daugiau kaip du milijardai žmonių.
Realybė tokia - rašyti ar rodyti apie Britnę yra pigiau.
Šis užsienio naujienų trūkumas kelia nerimą ir dėl to,
kokiuose šaltiniuose tuomet žmonės ieško naujienų.
Ryškiai vyrauja vietos televizijos,
deja, užsienio naujienoms jos skiria tik apie 12 procentų laiko.
O interneto žiniasklaida?
Ir populiariausi naujienų portalai nedaug skiriasi pagal užsienio naujienų kiekį.
Praėjusiais metais Pew ir Kolumbijos žurnalistikos mokykla analizavo 14 tūkstančių naujienų pranešimų,
kurie pasirodė Google News pirmuosiuose puslapiuose.
Jie nustatė, kad ir čia vyrauja pranešimai apie tuos pačius 24 įvykius.
Ir elektroninės žiniasklaidos turinio tyrimas parodė, kad dauguma užsienio naujienų
buvo parengtos Associated Press ir Reuters pranešimų pagrindu
ir buvo pateiktos be konteksto, iš kurio žmonėms žinia būtų suprantamesnė.
Taigi, šios aplinkybės padeda suprasti, kodėl šiandieniniai koledžų absolventai,
o taip pat ir mažiau išsimokslinę amerikiečiai,
mažiau žino apie pasaulį, negu jų amžiaus žmonės žinojo prieš 20 metų.
Jeigu manote, kad taip yra todėl,
kad mums visa tai yra neįdomu - klysite.
Pastarųjų metų apklausų duomenys rodo, kad amerikiečių, kurie atidžiai seka užsienio naujienas,
padaugėjo ir jų dalis sudaro daugiau kaip 50 procentų.
Kyla klausimas: ar tai šitokį iškreiptą pasaulio vaizdą mes norime parodyti amerikiečiams
mūsų vis daugiau ir glaudesniais ryšiais apipintame pasaulyje?
Žinau, kad galime kurti teisingesnį vaizdą.
Ar galime sau leisti to nedaryti? Dėkoju.